ועדת הכלכלה, כנסת 15, פרוטוקול מספר 106, 2000-03-29 08:00

חברי הוועדה: יצחק גאגולה צבי הנדל יצחק וקנין משה רז שלום שמחון מוזמנים: אוהד אורנשטיין מנהל מנהל כימיה ומחצבים, משרד התעשייה והמסחר יצחק גורן מנכ"ל המשרד לאיכות הסביבה רומי אבן-דנן אחראית מחזור, המשרד לאיכות הסביבה עמית לנג אגף התקציבים, משרד האוצר שי וינר משרד האוצר נטע דורפמן משרד האוצר טלי גיז משרד המשפטים חזקיה ישראל התאחדות התעשיינים יוסי שוסטק איגוד לשכות המסחר יאיר ינוב יו"ר ומנכ"ל של נציגת חבתר תומרה (נורווגיה) יוסי ענבר יועצת משפטית: אתי בנדלר מנהלת ועדה: לאה ורון קצרנית: יפעת שפרכר נושא:

חברי הוועדה: הצעת חוק הפיקדון על מכלי משקה (תיקון), התש"ס – 1999.

חברי הוועדה: הצעת חוק הפיקדון על מכלי משקה (תיקון), התש"ס – 1999.

אברהם פורז: על סדר יומנו: הצעת חוק הפיקדון על מכלי משקה.

אברהם פורז: אנחנו אתמול דחינו את הישיבה להיום מאחר שהבנתי ממר וינר שמאז ההחלטה הקודמת שהיתה לפני 7,8 חודשים, בטרם הוגש חוק ההסדרים, לא התקבלה החלטה חדשה.

אברהם פורז: חשבתי שלאור ההתפתחויות שהיו מאז, מן הראוי שהממשלה תעדכן את עמדתה.

טלי גיז: הממשלה לא הצליחה להגיע להסכם על מועד חדש, ולכן העמדה שהוצגה נשארה בעינה.

אתי בנדלר: דנו בעניין?

טלי גיז: יש חילוקי דיעות מאוד ברורים בין משרד האוצר והמשרד לאיכות הסביבה.

יוסי ענבר: אנחנו, מצד אחד, חייבים לתמוך בעמדת הממשלה, ומצד שני, אנחנו רוצים שהחוק ייכנס לתוקף כמה שיותר מהר.

נטע דורפמן: אנחנו חושבים שצריך להשאר בעמדת הממשלה העקרונית, כלומר שהחוק ייכנס לתוקף ב-1 לינואר.

אברהם פורז: ומה יהיה ב-1 לינואר?

נטע דורפמן: נראה מה עושים עם התקנות.

אברהם פורז: השאלה היא אם ב-1 לינואר יגידו לנו שצריך לדחות את זה ל-1 לינואר 2002.

אברהם פורז: אני קראתי את דברי ההסבר להצעת החוק הממשלתית – סעיף 27 לחוק ההסדרים - שנאמר בהם שעד כה לא נבחנו כל ההיבטים.

אברהם פורז: באיזה שהוא מקום צריכה להיות עמדה האומרת אחת משתיים: או שאסור לעשות חוק כזה וצריך לקבור אותו יחד עם הפחיות, או שעושים מקצה שיפורים.

נטע דורפמן: רק רציתי להזכיר לכם שנכנס היטל על הטמנת פסולת מוצקה.

נטע דורפמן: אנחנו לא יודעים מה המשמעויות של ההיטל הזה מבחינת היקף ההטמנות, מבחינת המיחזור.

נטע דורפמן: אנחנו רוצים לבחון גם את החוק השני שמטפל באותם נושאים.

אברהם פורז: מתי נכנס ההיטל הזה לתוקפו?

שי וינר: החוק ב-1 לינואר, והתקנות יוגשו לוועדת הפנים תוך שבוע, שבועיים מהיום.

אברהם פורז: כרגע עדיין לא גובים.

יצחק גורן: מה קשור ההיטל על הפסולת לבקבוקים כאלה שזרוקים בכבישים?

נטע דורפמן: המטרה של שני החוקים, בסופו של דבר, היא להגיע למצב שיהיה יותר מיחזור ופחות הטמנות.

נטע דורפמן: אנחנו רוצים לראות מה קורה מבחינת כמות ההטמנה אחרי שנטיל את ההיטל, אם באופן טבעי יפנו יותר למחזור.

נטע דורפמן: זה פותר כמה דברים שהם זהים בשני החוקים.

שי וינר: יש שני צעדים שקשורים ולא קשורים למטרה, שהיא להגיע למחזור או להטמנה במדינת ישראל.

שי וינר: תיקון לחוק ההסדרים, שאני מאמין שבשבועות הקרובים יוגש לוועדה וייושם.

שי וינר: .

אברהם פורז: ההיטל הזה גם יוטל על רשות מקומית?

שי וינר: יוטל על בעלי אתרי פסולת.

אברהם פורז: אתר דודאים, לדוגמה, הוא בבעלות פרטית?

שי וינר: אתר דודאים מופעל על ידי חברת מ.מ.מ, שהיא חברה בבעלות פרטית, שעליה יוטל היטל ההטמנה.

אברהם פורז: זאת אומרת שאין להם סמכות לגבות מכל רשות מקומית את הכסף.

שי וינר: כמובן שזה מתבטא במחיר שייגבה מהתעשיה, מרשויות מקומיות וכו'.

נטע דורפמן: ההיטל על הטמנת פסולת רק עכשיו ייכנס לתוקף.

נטע דורפמן: לא השתנה מהבחינה הזאת שום דבר בחודשים האחרונים.

שי וינר: הפעילות שסוכמה לאחרונה וגם הצהרנו עליה בעבר לתמרוץ רשויות מקומיות או לתמרוץ לחלופות להטמנה, שאני מאמין שזה יפורסם בימים הקרובים.

שי וינר: .

אברהם פורז: איזה תמרוץ יהיה?

שי וינר: סובסידיה לכל טון שלא יוטמן וילך למסלולים אחרים.

אברהם פורז: מי יתן למי?

שי וינר: המשרד לאיכות הסביבה לרשויות המקומיות.

שי וינר: לנושא הפיקדון, אנחנו עדיין חושבים שצריך לדחות את הצעת החוק ל-1 לינואר.

שי וינר: אני חושב שיש הרבה מאוד בעיות גם בחוק העכשווי וגם בהצעת החוק שהתחילה להתגבש בוועדה.

אברהם פורז: התיקון הונח על שולחן הכנסת כהצעת חוק פרטית שלי.

שי וינר: ואני בטוח שדיונים יותר לעומק יהיו על בסיס הצעת החוק הפרטית הזאת.

יוסי ענבר: מבחינת המשרד, אם החוק לא נדחה מצבינו הכי טוב, כי ב-2 לחודש, קרי יום ראשון, החוק כמו שהוא נכנס לתוקף, חלה חובת סימון על חברות המשקאות.

יוסי ענבר: עד כמה שידוע, אף אחד לא עשה שום דבר בעניין הזה.

יוסי ענבר: אז חלה חובת פיקדון, לא צריך תקנות.

נטע דורפמן: לפי החוק היייתם צריכים כבר להכין תקנות לפני 3 חודשים.

יוסי ענבר: אנחנו רשאים, לא חייבים.

יוסי ענבר: החוק כמות שהוא יכול לעבוד טוב יותר או טוב פחות.

יוסי ענבר: .

נטע דורפמן: סליחה, סעיף 24 קובע שתקנות ראשונות יובאו לאישור ועדת הכלכלה תוך 9 חודשים מיום פירסומו.

נטע דורפמן: בגלל זה אנחנו גם ביקשנו לדחות את הסעיף הזה.

נטע דורפמן: .

יוסי ענבר: השר רשאי להתקין תקנות.

אברהם פורז: כן, אבל אם זה נעשה באיחור, זה עדיין לא מבטל את האפשרות לעשות את זה.

יוסי ענבר: אבל עדיין אפשר להפעיל את החוק כמות שהוא.

טלי גיז: יש בעיה בהפעלת החוק ב-2 לאפריל, כי לפי הוראות החוק כל צרכן צריך לשלם.

טלי גיז: .

יצחק גורן: אז למה אתם מתנגדים להצעתו של חבר הכנסת פורז?

שי וינר: עם כל הכבוד, גם אתה וגם אני מחוייבים להחלטות הממשלה, ולא בסמכותי ולא בסמכותך.

שי וינר: .

אברהם פורז: אם אתם סוטים או לא סוטים מהחלטת ממשלה, אם אתם פועלים או לא פועלים לפי החלטת ממשלה, זה לא עניינה של הוועדה.

טלי גיז: כל עוד אין סימון, לפי החוק הקיים כל צרכן ישלם פיקדון על כל מיכל משקה בין אם הוא מסומן ובין אם לא.

טלי גיז: לפי סעיפי החוק יכול להיות שתהיה בעייתיות, כי אפשר לקבל החזר פיקדון רק על בקבוק מסומן.

טלי גיז: זאת אומרת, צרכנים ישלמו פיקדון, אבל.

טלי גיז: .

אברהם פורז: אז אתם צודקים, יהיה איחור של חודש.

יוסי אריה: הסקטור העסקי תומך בעמדה של חבר הכנסת פורז.

יוסי אריה: אני חושב שעשית נסיון אמיתי לפתור את הבעיות שיש עם יישום החוק.

יוסי אריה: כמובן שיהיו לנו הערות מסויימות להצעת החוק, שאנחנו נרצה לדון בהן.

יוסי אריה: אני חושב שמחר בבוקר, לא הסקטור העסקי וגם לא הציבור, מוכן ליישם את החוק הזה.

אברהם פורז: ראשית, אני רוצה להודיע לוועדה שוועדת הכנסת אישרה אתמול את בקשתי לאפשר העברת החקיקה שאנחנו עומדים לקבל עוד מעט לקריאה שנייה ושלישית עוד היום, לפני צאת הכנסת לפגרה.

אתי בנדלר: דהיינו פטור מחובת הנחה.

אברהם פורז: ניסינו, מאז התקבל החוק המקורי ומאז הגיע אלינו חוק ההסדרים, לעשות מקצה שיפורים ולתקן את כל הטעון תיקון, בעיקר לאפשר את הפעלת המודל השוודי שמשמעו שהתעשיינים ורשתות השיווק לוקחים על עצמם להקים מיזם על בסיס וולונטרי שיפעיל את המערכת הזאת בצורה שעובדת טוב גם בשוודיה, גם בנורווגיה.

אברהם פורז: לפי אינפורמציה גם בפינלנד וגם במקומות אחרים.

אברהם פורז: לפי הייעוץ המשפטי שקיבלתי, גם מהיועצת המשפטית של הוועדה שלנו, הגברת בנדלר, שחזרה ואמרה שהיא תאמר לחברי הוועדה כאן שסטייה מקביעת מועד וכניסה לגוף החוק היא בבחינת נושא חדש, וגם משיחה שקיימתי עם היועץ המשפטי של הכנסת, עו"ד צבי ענבר, שהפציר בי מאוד לא לכלול במסגרת החוק תיקונים אלא להשאר צמודים לתאריך, ומאחר ששקלתי והחלטתי לא לעשות את זה, למרות שיתכן מאוד שבוועדת הכנסת אפשר להשיג רוב, החלטתי שאנחנו צריכים בכל זאת לעסוק בהצעת החוק הממשלתית.

אברהם פורז: אני חושב שזה יהיה לא אחראי מצידנו לומר שב-2 לאפריל החוק נכנס, כאשר אנחנו יודעים היטב שלא התעשיינים ולא רשתות השיווק ערוכים ומוכנים.

אברהם פורז: הם חיכו כדי לדעת מה יוצא מהכנסת.

אברהם פורז: אני חושב שזה יהיה מאוד לא הוגן לעשות את המהלך הזה.

אברהם פורז: אני בישיבה של אתמול הצעתי לדחות את המועד ל-15 ביולי, שזה מביא אותנו פחות או יותר לסוף כנס הקיץ.

אברהם פורז: לאחר התייעצות נוספת שקיימתי עם עוד חברי כנסת, אני מציע שהחוק ידחה ל-15 לנובמבר.

אברהם פורז: הדחייה ל-15 לנובמבר תחליף את 25 לחוק הנוכחי, דהיינו נקבע את ה-15 במרץ כמועד הסופי.

אברהם פורז: אז נופל סעיף קטן ב, שאומר שהשר לאיכות הסביבה רשאי לדחות את המועד ל-31 ביולי.

אברהם פורז: אני במקביל, כפי שאמרתי פה, הגשתי הצעת חוק פרטית שמשקפת, למעשה, את ההסכמות שהושגו כאן בוועדה, לרבות הרעיון הטוב הזה שאני מאוד שמח שהתעשיינים ורשתות השיווק קיבלו אותו, להקים מיזם משותף שיעשה את העניין הזה.

יצחק גורן: המשרד לאיכות הסביבה גם הסכים לוותר על הקרן.

אברהם פורז: אני חושב שזה מהלך מאוד נכון.

אברהם פורז: שיחררנו את החלב ומוצריו בגלל שכמות המיכלים המכילים חלב הוא מאוד קטן יחסית לשאר המיכלים, ומהסיבה שאם חלב נשאר בבקבוק כמה ימים מדובר בריחות.

אברהם פורז: יכול להיות שיש פה איזה שהוא מפגע בריאותי שאנחנו לא רוצים לעשות אותו.

אברהם פורז: הצעתי היא, שאנחנו, בדיונינו בחוק ההסדרים, נאמר שתחילתו של חוק זה ביום 15 לנובמבר 2000, י"ז חשון התשס"א.

אתי בנדלר: יש נושא נוסף שאתה צריך להציע להצבעה, והוא מה יהיה המועד שעד אליו יצטרך השר להציע תקנות ראשונות.

אברהם פורז: לאחר שהשר לא יודע מה ילד יום מבחינת החקיקה באופן סופי, אז אני מציע שהתקנות יהיו עד ה-31 לדצמבר השנה.

אתי בנדלר: תקנות ראשונות יובאו לוועדה אחרי מועד תחילת החוק?

אתי בנדלר: זה אומר שלא תוכל להפעיל את החוק.

יצחק גורן: אנחנו יכולים להפיץ את התקנות במשרדי הממשלה השונים.

יצחק גורן: .

אברהם פורז: אני מניח שההכרעה הסופית בגורל החוק, דהיינו מה היא מתכונתו הסופית, תיפול לפני ה-31 ביולי השנה.

אברהם פורז: מדוע?

אברהם פורז: כי אנחנו מיד עם חזרת הכנסת מהפגרה, במהלך החודשיים וחצי שיוותרו, נקיים שניים, שלושה דיונים ונדע סופית איפה החוק הזה עומד.

אברהם פורז: רק אז, לדעתי, המשרד לאיכות הסביבה יוכל לעשות תקנות.

אברהם פורז: צריך לתת להם איזה שהוא פרק זמן.

דני מורגנשטרן: אדוני היושב-ראש, אין זה סוד שאם אנחנו כבר מדברים על חוק נכה, אז החוק הזה כמו שהוא ייכנס היום הוא נכה בן נכה.

דני מורגנשטרן: אם צריך לתקן אותו ואנחנו מדברים על תיקונים, ואתה, אדוני, אומר שהתיקונים יוכנסו עד סוף יולי, אז אנחנו היינו מבקשים לתקן את החוק מיסודו.

דני מורגנשטרן: לתקן אותו מיסודו זה אומר להכניס גם את המיכלים של ליטר וחצי ומעלה, לסלק את אבן הנגף של מקומות הקבלה ל-28 מטר ומטה ולהעלות את גובה הפיקדון לחצי שקל לפחות.

אברהם פורז: תשמור את כל הטענות החשובות האלה לתיקון לחוק שאני יזמתי ושהוא לגופו של עניין.

אברהם פורז: אני רואה את עצמי כבול להסכמות שהגעתי אליהן, גם עם התעשיינים בכנסת הנוכחית וגם עם סגן שר האוצר נסים דהן בכנסת הקודמת, לגבי החוק ומרכיביו.

אברהם פורז: אינני סוטה מההסכמות האלה ולו כמלוא הנימה, למרות שיש לי דיעות משלי.

אברהם פורז: כשאתה מגיע להסכמה, אני חושב שיש חשיבות למילה שנאמרת.

דני מורגנשטרן: נכון, אדוני, אבל הבסיס להסכמות נשמט.

אברהם פורז: כשנגיע אחרי הפגרה והחוק הזה יבוא בקריאה מוקדמת אז תטען את הטענות.

אברהם פורז: המועד האחרון להתקנת התקנות הוא 1 לנובמבר השנה, כאשר החוק ייכנס לתוקף ב15 לנובמבר.

אברהם פורז: אם אין הצעה אחרת, אני מצביע.

אברהם פורז: מי בעד?

אברהם פורז: ה צ ב ע ה בעד – 6 נגד- 0 אושר.